Diari Oficial de la Generalitat Valenciana


Sumari del DOGV 5674, del 07-01-2008 (2007/15278)

ORDRE de 27 de desembre de 2007, de la Conselleria de Benestar Social, per la qual es fa pública la convocatòria de places per a estades en balnearis de la Comunitat Valenciana (Programa de Termalisme Valencià) per a l'exercici de 2008/2009.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5674

Data del DOGV
:   07-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15712


Data del document
:   27-12-2007

Organisme emissor
:   Conselleria de Benestar Social

Tipus de document
:   Ordre

Descriptors 

:   * discapacitat
    * suport econòmic
    * medicina natural
    * tercera edat
    * ajuda pública

ORDRE de 27 de desembre de 2007, de la Conselleria de Benestar Social, per la qual es fa pública la convocatòria de places per a estades en balnearis de la Comunitat Valenciana (Programa de Termalisme Valencià) per a l'exercici de 2008/2009. [2007/15588]
La Llei 5/1997 de 25 de juny, de la Generalitat Valenciana, per la qual es regula el Sistema de Servicis Socials en la Comunitat Valenciana, establix com un dels seus objectius l'atenció de la tercera edat i altres col·lectius singulars, desplegant programes tendents a la prevenció, rehabilitació i promoció integral de les persones majors, impulsant hàbits de vida saludables per a la consecució d'una major qualitat de vida.
Així mateix, en la Llei 39/2006, de 14 de desembre, de Promoció de l'Autonomia Personal i Atenció a les persones en situació de dependència, es considera que la promoció de l'autonomia personal ha d'orientar-se a la consecució d'una millor qualitat de vida i a la prevenció de les situacions de dependència, per a la qual cosa s'establiran programes específics de caràcter preventiu i de rehabilitació.
Els tractaments de prevenció i rehabilitació que es realitzen per mitjà de l'ús terapèutic de les aigües mineromedicinals són una pràctica molt antiga a la qual s'han incorporat tècniques complementàries de diferents camps de la medicina buscant una major eficàcia en els tractaments i, el col·lectiu de les persones majors és un dels que majors beneficis poden obtindre de tals pràctiques, atés que, a mesura que avança l'edat, solen aparéixer determinades patologies que poden millorar notablement després de rebre un tractament termal.
Per esta raó, les persones majors, cada vegada més, manifesten el seu desig de passar els seus períodes de vacacions en un establiment termal, on el tractament pròpiament dit, juntament amb el descans i la relació social, li proporciona una milloria en la seua salut i benestar, cosa que comporta una millor qualitat de vida.
Per tot això, la Conselleria de Benestar Social a través de la Direcció General d'Acció Social i Majors, impulsa el Programa de Termalisme Valencià, per a promoure les estades de persones que ho necessiten en establiments de tractaments termals especialitzats.
En virtut d'això i fent ús de les facultats que em conferix el Decret 116/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Benestar Social, i l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991,
ORDENE
Article 1. Objecte de la convocatòria
1.1. L'objecte d'esta ordre és la convocatòria de places per a l'estada i tractament termal en els establiments balnearis de la Comunitat Valenciana dins del Programa de Termalisme Valencià de la Generalitat, per a l'exercici 2008/2009.
1.2. A este efecte s'entenen per establiments balnearis aquells que disposen d'aigües mineromedicinals declarades d'utilitat pública i que es troben registrats com a tals en el Registre Oficial de la Conselleria d'Indústria, Comerç i Innovació.
Article 2. Places i torns convocats
Es convoquen 10.000 places per a participar en el Programa de Termalisme Valencià, a desenvolupar en els torns i balnearis que es relacionen en l'annex I de la present Ordre.
L'oferta de places podrà incrementar-se, sense necessitat de nova convocatòria, amb les que resulten dels nous contractes que formalitze la Conselleria de Benestar Social l'any 2008 amb els establiments termals.
El programa es desplegarà des del 15 d'abril de 2008 al 14 d'abril de 2009, en torns de huit dies de duració (set nits) en els establiments descrits anteriorment que es troben ubicats en la Comunitat Valenciana, la relació dels quals figura en l'annex I d'esta ordre i comprendrà: allotjament en habitació doble, manutenció completa i tractaments termals adequats a les necessitats de cada una de les persones beneficiàries.
Article 3. Preu de les places
La Generalitat Valenciana contribuirà al finançament del cost de les places amb una aportació màxima de 120 euros per plaça a cada un dels/es beneficiaris/es del programa, abonant la dita quantitat a l'establiment receptor en concepte de tractaments termals i consultes mèdiques, i corrent per compte del/la termalista la resta de l'import en concepte d'allotjament i restauració, d'acord amb els preus que figuren a continuació:
BALNEARI Preu per plaça i torn a abonar
pels beneficiaris
Cofrentes 209-
Chulilla 209 €
Montanejos 190 €
Verche 182 €
La Vila Vella 182 €
Del Cabriel (abans Fuente Podrida) 182 €
Article 4. Prestacions i servicis dels torns
El preu de cada torn inclourà les següents prestacions i servicis:
4.1. Allotjament durant huit dies i set nits en habitacions dobles en un establiment hoteler degudament autoritzat per la Conselleria de Turisme. El gaudi d'una habitació individual estarà condicionat per les disponibilitats hoteleres i exigirà el pagament suplementari de 8 euros diaris.
4.2. Manutenció en règim de pensió completa, adaptada a les necessitats de les persones usuàries i amb dos modalitats opcionals en el primer i segon plat.
4.3. Tractament termal bàsic, que comprendrà: reconeixement mèdic en ingressar en el balneari; tractament termal que per a cada usuari/a prescriga el metge del balneari (mínim tres tècniques termals diàries en els balnearis de Cofrentes i Chulilla i dos tècniques diàries en la resta. A estes tècniques s'afegirà una més per a problemes digestius o respiratoris. Tot això, sense perjuí del millor criteri de la prescripció que efectue el metge del balneari); seguiment mèdic del tractament amb informe final.
4.4. Activitats d'animació sociocultural per als/les assistents.
4.5. Pòlissa d'assegurança de responsabilitat civil, que donarà cobertura als sinistres que pogueren ocasionar-se en les instal·lacions hoteleres o de l'estació termal on es fa el tractament.
4.6. El desplaçament al balneari, així com la tornada al domicili de les persones beneficiàries, es farà per compte de cada una.
Article 5. Beneficiaris/es
Podran ser beneficiàries del Programa de Termalisme Valencià les persones que reunisquen els requisits que s'indiquen a continuació. Estos requisits hauran de complir-se en la data que finalitza el termini de presentació de sol·licituds, açò és, el 31 de març de 2008.
5.1. Persones de 65 anys o més.
5.2. Persones majors de 60 anys que siguen perceptores de pensions del Sistema de Seguretat Social o de classes passives (viudetat, jubilació, incapacitat permanent, etc.).
5.3. Persones discapacitades majors de 60 anys, que, segons el que disposa la Llei d'Integració Social del Minusvàlid, tinguen una minusvalidesa igual o superior al 33%.
5.4. En el cas que estes persones discapacitades a què es referix l'apartat anterior necessiten l'ajuda d'un acompanyant, caldrà que ho justifiquen presentant un certificat de minusvalidesa on conste un grau igual o superior al 65%.
5.5. Podran ser beneficiaris els cònjuges dels anteriors sempre que siguen majors de 50 anys i que complisquen els requisits establits en els epígrafs 7, 8, 9 i 10 del present article.
5.6. També podran participar els/es fills/es discapacitats/es de les persones sol·licitants, amb certificat de minusvalidesa, on conste un grau igual o superior al 33%, sempre que vagen acompanyant els seus pares i que, per mitjà d'un informe social emés pels servicis socials municipals, s'acredite la seua dependència i la impossibilitat de quedar a càrrec d'altres persones, i que complisquen, al seu torn, els requisits següents.
5.7. Residir en qualsevol dels municipis que integren la Comunitat Valenciana.
5.8. No patir alteracions de comportament que puguen pertorbar la convivència normal en els establiments termals.
5.9. Necessitar els tractaments termals sol·licitats i no tindre contraindicació mèdica per a la seua recepció. L'acreditació de la necessitat es farà per mitjà de la presentació de l'informe mèdic establit a este efecte.
5.10. Poder valdre's per si mateix per a les activitats de la vida diària, excepte en el cas dels discapacitats referits en l'article 5.4, que acudiran amb el seu acompanyant a fi que estos els ajuden a fer tals activitats.
Article 6. Presentació de les sol·licituds
6.1. Dins dels objectius de simplificació de tràmits en la gestió del Programa de Termalisme Valencià, s'establix un procés de ratificació, consistent en l'enviament a totes les persones que en l'exercici de 2007 van resultar beneficiàries d'este Programa, d'una sol·licitud preomplida, que ells hauran de remetre a la Direcció General d'Acció Social i Majors, juntament amb l'informe mèdic degudament omplit. Procés que es farà amb anterioritat, fins i tot, a la publicació d'esta convocatòria.
6.2. Les sol·licituds es formularan en el model que figura com a annex II de la present Ordre, que inclouran informe/s mèdic/s i la fotocòpia del document d'identitat del titular de la sol·licitud i, si és el cas, del cònjuge o acompanyant. Este model serà facilitat en les direccions territorials de Benestar Social, centres dependents de la Direcció General d'Acció Social i Majors, i oficines PROP. Així mateix, podran formular-se, igualment, en fotocòpia del model que figura com a annex II a la present Ordre.
També podran presentar-se les sol·licituds per via telemàtica, a través de la pàgina web de la Conselleria de Benestar Social www.bsocial.gva.es, tenint en compte que, a més, caldrà remetre per correu ordinari la resta de la documentació establida en l'article 7.
6.3. Les sol·licituds, degudament firmades, podran ser presentades per les persones interessades, acompanyades de la documentació requerida en l'article anterior, en els registres de les direccions territorials de Benestar Social i de la Direcció General d'Acció Social i Majors. Així mateix, la presentació de sol·licituds podrà formalitzar-se d'acord amb el que establix l'article 38.4 de la Llei 30/92 de 26 de novembre, de Règim Jurídic de les Administracions Públiques i Procediment administratiu Comú, modificada per la Llei 4/1999, de 13 de gener.
També podran formalitzar les sol·licituds en qualsevol oficina de correus. En este cas, caldrà presentar en sobre obert, perquè es puga estampar el segell i la data en l'imprés de sol·licitud i en la còpia.
6.4. Quan dos persones que hagen presentat sol·licituds independents desitgen disfrutar del mateix torn, hauran de presentar les seues sol·licituds unides i per al mateix període de gaudi, fent constar esta circumstància en la casella corresponent de l'imprés de sol·licitud (apartat D de l'annex II). En tot cas, no podran unir-se més de dos sol·licituds, ja siguen individuals o dobles, i tots els sol·licitants hauran de complir els requisits establits en l'article 5. Es considerarà com a sol·licitud principal la que obtinga una major puntuació després de l'aplicació del barem, establit en l'annex III de la present Ordre.
6.5. El/la sol·licitant consignarà en la sol·licitud fins a tres balnearis per ordre de preferència. No obstant això, l'assignació del balneari s'efectuarà atenent a les dites preferències i segons les disponibilitats de places en cada un.
També podrà indicar-se fins a dos mesos de preferència per al gaudi del Programa, sempre dins del mateix període.
Article 7. Documentació a presentar
La persona sol·licitant haurà de presentar la documentació següent:
7.1. Sol·licitud, segons model oficial que figura en l'annex II, degudament omplida i firmada, que inclou informe mèdic de la persona sol·licitant i el cònjuge o acompanyant, en els casos en què escaiga.
7.2. Fotocòpia del document d'identitat de la persona sol·licitant i del cònjuge o acompanyant. En el cas que el domicili que figure en l'esmentat document no siga de la Comunitat Valenciana, s'acompanyarà certificat d'empadronament o de residència emés per l'ajuntament del municipi on residisca.
7.3. En el cas de persones discapacitades, caldrà aportar còpia del certificat de minusvalidesa expedit pel Centre de Valoracions i Orientació de Discapacitats, tenint en compte que es valorarà positivament, segons el barem establit en la present Ordre (annex III).
7.4. Certificat/s de la pensió/ns o fotocòpia de la revaloració de la pensió de la persona sol·licitant, expedit per l'òrgan competent, en el cas de ser pensionista menor de 65 anys.
Article 8. Terminis de sol·licitud
A fi d'efectuar l'assignació dels torns entre totes les persones sol·licitants, s'establixen dos terminis per a la presentació de sol·licituds:
8.1. Per als torns que hagen de celebrar-se des del mes d'abril fins al mes d'agost, inclusivament, de 2008, el termini de presentació de les sol·licituds serà des de l'endemà de la publicació d'esta ordre fins al 31 de gener de 2008.
8.2. Per als torns que se celebren des del mes de setembre fins al mes de desembre de 2008 i de gener a abril de 2009, el termini de sol·licituds s'efectuarà des de l'1 de febrer al 31 de març de 2008.
8.3. El termini de presentació per a les sol·licituds preomplides previstes en l'article 6.1, corresponents als dos períodes de gaudi, finalitzarà el 15 de gener de 2008.
Article 9. Tramitació
9.1. Els òrgans receptors de les sol·licituds les remetran amb tota la documentació a les direccions territorials de Benestar Social o a la Direcció General d'Acció Social i Majors.
9.2. Rebudes les sol·licituds, les direccions territorials de Benestar Social les registraran i remetran a la Direcció General d'Acció Social i Majors.
9.3. Quan la sol·licitud no reunisca els requisits exigits, o no s'acompanye la documentació, que d'acord amb esta ordre resulte exigible, es requerirà la persona interessada perquè en el termini de 10 dies, esmene la falta o acompanye els documents preceptius, amb indicació que, si així no ho fera se li tindrà per desistit en la seua petició, amb resolució prèvia que haurà de ser dictada en els termes que preveu l'article 42 de la Llei 30/1992, de 26 de novembre, en la redacció donada a esta per la Llei 4/1999, de 13 de gener, de modificació de la Llei 30/92, i notificada a la persona interessada.
9.4. En qualsevol fase de la tramitació de l'expedient, a la vista de la documentació que es troba en poder seu i de les obligacions que s'adquirixen per la concessió de la plaça, es podran demanar informes dels organismes i entitats que es crega oportú i efectuar les comprovacions necessàries sobre l'exactitud de tot això.
9.5. Una vegada estudiada la sol·licitud, quant al compliment dels requisits fixats en els articles precedents, s'hi aplicarà el barem establit en l'annex III de la present Ordre, a fi d'obtindre una puntuació que servirà com a criteri en l'adjudicació de places, així com en l'ordre de reserva de les persones que no obtinguen plaça directa.
Article 10. Resolució i adjudicació dels torns
10.1. La competència per a resoldre les sol·licituds es delega en el director general d'Acció Social i Majors, en virtut de la Resolució de 30 de gener de 2001, del conseller de Benestar Social, sobre delegació de competències en determinats òrgans de la conselleria, modificada per la Resolució de 16 de febrer de 2001 i per la Resolució de 14 de maig de 2002 (DOGV número 3.936, de 9 de febrer de 2001, número 3.944, de 21 de febrer de 2001 i número 4.252, de 20 de maig de 2002, respectivament).
10.2. Les places oferides en la present Ordre es concediran d'acord amb la puntuació obtinguda per cada una de les persones sol·licitants, després de l'aplicació del barem establit (annex III).
10.3. En el cas que el nombre de sol·licituds rebudes sobrepasse el nombre de places oferides per a cada un dels períodes establits, l'assignació dels torns s'efectuarà atenent al criteri establit en l'apartat anterior.
Així mateix, les sol·licituds que no puguen atendre's en el primer període, s'acumularan a la llista d'espera del segon període.
10.4. A fi d'evitar que en algun dels torns queden vacants, quan per circumstàncies personals o d'un altre tipus els beneficiaris no puguen disfrutar la plaça que se'ls haja assignat, en cada resolució s'establirà una relació de persones suplents que quedaran en reserva per al seu gaudi. Estos suplents adquiriran automàticament la condició de beneficiaris/es per l'ordre en què figuren en la dita resolució a mesura que es produïsquen baixes o vacants dels/es beneficiaris/es directes.
10.5. La Direcció General d'Acció Social i Majors, adjudicarà els torns d'acord amb el que establixen els apartats anteriors a les persones beneficiàries i/o suplents que corresponga, segons la disponibilitat de dates i places per a cada un dels torns i efectuarà la notificació corresponent a cada un.
10.6. En la notificació de la resolució a la persona interessada, se la informarà de la data del torn de gaudi de la plaça concedida i el balneari assignat, així com del termini per a la confirmació de la seua assistència i per a l'abonament de l'import de la reserva, d'acord amb el que establixen els apartats 1 i 2 de l'article 11.
10.7. Quan concórreguen circumstàncies que impedisquen a les persones beneficiàries el gaudi de la plaça concedida en les dates del torn assignat, podrà sol·licitar a la Direcció General d'Acció Social i Majors, amb justificació prèvia de la necessitat, la seua inclusió en la llista d'espera, a fi de conservar la possibilitat d'assignació d'una plaça vacant en un torn posterior.
10.8. En els supòsits que un torn no siga disfrutat en la seua totalitat, només podran completar-se els dies de gaudi quan la interrupció siga per causa de força major demostrable i que es comunique immediatament a l'establiment termal. En estos casos, la resta de dies no disfrutats únicament podran fer-se efectius d'acord amb les disponibilitats del balneari, i en les dates que este determine.
10.9. La persona beneficiària només podrà disfrutar d'un torn, dins del termini d'execució del programa fixat en la present Ordre.
10.10. La Direcció General d'Acció Social i Majors haurà de resoldre i notificar les sol·licituds presentades en el termini de sis mesos, comptadors des de l'endemà de finalització del segon termini de sol·licitud. Transcorregut el dit termini sense que la Direcció General d'Acció Social i Majors haguera notificat resolució expressa, els sol·licitants que hagueren comparegut podran entendre desestimades les seues peticions per silenci administratiu, d'acord amb el que establix l'article 44.1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. I això sense perjuí de l'obligació legal de resoldre sobre la petició formulada.
Article 11. Obligacions de les persones beneficiàries.
Són les seues obligacions:
11.1. Rebuda la notificació de la concessió d'una plaça en un dels torns, el/la beneficiari/a haurà de confirmar la seua assistència al dit torn telefònicament, o per qualsevol altre mitjà (fax, telegrama, etc.) al balneari corresponent, dins del termini indicat en la dita notificació.
11.2. Una vegada confirmada la seua assistència haurà de remetre per gir postal en el termini que se li indique, a l'adreça del balneari, la quantitat de 60 euros, en concepte de reserva de plaça i abonar la resta de l'import a la seua arribada a l'establiment termal.
11.3. Quan per causes justificades, la persona beneficiària no puga assistir al torn concedit haurà de notificar-ho com més prompte millor a l'establiment balneari a fi de poder disposar de la seua plaça per a una altra persona, i sol·licitar la devolució de l'import abonat en concepte de reserva. La dita devolució, només pertocarà quan es notifique al balneari 15 dies abans de la data d'inici del torn, independentment del motiu. Si la comunicació es produïx entre 15 i 5 dies abans de l'inici del torn, haurà de justificar-se documentalment la impossibilitat d'assistir per causes de força major demostrable. I no escaurà, en cap cas quan l'antelació siga inferior a 5 dies. La sol·licitud de devolució de la reserva haurà d'efectuar-se en un termini no superior a un mes, des de la data d'inici del torn assignat.
En el cas que se li assigne un altre torn posterior, la dita quantitat s'entendrà abonada com a reserva del torn posterior assignat.
11.4. Una vegada en l'establiment termal, el/la termalista estarà obligat a respectar les normes de convivència del centre, sotmetent-se al reglament de règim intern del balneari, així com a les indicacions mèdiques en relació amb els tractaments.
11.5. Les persones seleccionades que no es presenten en la data indicada en el balneari adjudicat sense causa justificada, o que incomplisquen qualsevol de les obligacions regulades en este article, perdran els drets que els atorga la resolució de concessió de la plaça.
11.6. L'abandó del balneari durant el període de gaudi de la plaça no donarà dret a la persona beneficiària a completar els dies que li falten en cap altra data o lloc dels inicialment assignats, excepte en els casos arreplegats en l'article 10.8.
11.7. La falsedat de dades o la falsificació dels documents que es presenten, tindrà com a conseqüència la pèrdua total dels drets de la persona sol·licitant, sense perjuí d'altres responsabilitats que corresponen, entre les quals, l'obligació de reintegrar l'import finançat per la Conselleria de Benestar Social, amb l'abonament corresponent dels interessos de demora des del moment del pagament efectuat al corresponent establiment termal, si en el moment de declarar-se la improcedència de l'admissió al programa de balnearis ja s'haguera disfrutat de l'estada.
Article 12. Forma de pagament de les places
12.1. Les persones beneficiàries, una vegada confirmada la seua assistència, formalitzaran el pagament d'acord amb el que indica l'article 11.2.
12.2. La Conselleria de Benestar Social abonarà l'import corresponent a l'establiment termal, d'acord amb el que estipulen els contractes administratius corresponents.
Article 13. Recursos
13.1. Contra les resolucions de concessió o denegació d'una plaça, que esgoten la via administrativa, podrà interposar-s'hi potestativament recurs de reposició davant del mateix òrgan que l'ha dictat en el termini d'un mes, comptador des de l'endemà de la seua notificació, de conformitat amb els articles 116 i 117 de la Llei 30/92, modificada per la Llei 4/99, de 13 de gener, de Règim Jurídic de les Administracions Públiques i Procediment Administratiu Comú, o bé, pot interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, d'acord amb el que disposen els articles 10 i 46 de la Llei 29/1998, de 13 de juliol reguladora de la Jurisdicció Contenciosa Administrativa. I això sense perjuí de poder interposar qualsevol altre recurs que estime pertinent.
13.2. Davant de la desestimació per silenci administratiu, podrà interposar-se contra l'acte presumpte recurs potestatiu de reposició en el termini de tres mesos, comptadors des que haguera finalitzat el termini per a dictar i notificar la resolució expressa que s'indica en l'article 10.10 de la present Ordre o, bé, directament, recurs contenciós administratiu davant de la Sala Contenciosa Administrativa del TriANNEX I
BALNEARIS VALENCIANS PARTICIPANTS
EN EL PROGRAMA DE TERMALISME VALENCIÀ
Per als exercicis 2008 i 2009
COMUNITAT VALENCIANA
PROVÍNCIA I LOCALITAT BALNEARI TRACTAMENTS PREU ESTADA
CASTELLÓ MONTANEJOS MONTANEJOS Reumatològic Respiratori 190 €
CASTELLÓ LA VILA VELLA LA VILAVELLA Reumatològic Respiratori 182 €
VALÈNCIA COFRENTES COFRENTES Reumatològic Digestiu 209 €
VALÈNCIA CHULILLA CHULILLA Reumatològic Respiratori 209 €
VALÈNCIA CALLES VERCHE Reumatològic Dermatològic 182-
VALÈNCIA REQUENA DEL CABRIEL (ABANS
FUENTE PODRIDA) Reumatològic Dermatològic 182 €
\* \* \* \* \*
bunal Superior de Justícia de la Comunitat Valenciana en la forma, el termini i les condicions fixats en l'article 46, de la Llei 29/1998, de 13 de juliol, reguladora de la dita jurisdicció. I això, sense perjuí de poder interposar qualsevol altre recurs que estime pertinent.
Article 14. Finançament
La contribució de la Conselleria de Benestar Social en el finançament de les places convocades en la present Ordre no podrà superar l'import màxim fixat en 120 euros per plaça, ni globalment la quantia establida en el contracte administratiu per a la prestació del servici que corresponga abonar a la Conselleria de Benestar Social a càrrec dels pressupostos de la Generalitat dels exercicis corresponents.
DISPOSICIÓ ADDICIONAL
Única
En cap cas no es concediran les places mentres no s'hagen formalitzat els corresponents contractes administratius amb les empreses titulars dels balnearis.
DISPOSICIONS FINALS
Primera
La present Ordre entrarà en vigor l'endemà de la publicació en el Diari Oficial de la Comunitat Valenciana.
Segona
Contra la present Ordre, que esgota la via administrativa, les persones interessades podran interposar-hi recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptant des de l'endemà de la seua publicació, d'acord amb el que disposen els articles 10, 14 i 46 de la Llei 29/98, de 13 de juliol, reguladora de la Jurisdicció Contenciosa Administrativa.
València, 27 de desembre de 2007
El conseller de Benestar Social
i vicepresident tercer del Consell
JUAN GABRIEL COTINO FERRER
ANEXO I
BALNEARIOS VALENCIANOS PARTICIPANTES
EN EL PROGRAMA DE TERMALISMO VALENCIANO
Para los ejercicios 2008 y 2009
COMUNITAT VALENCIANA
PROVINCIA Y LOCALIDAD BALNEARIO TRATAMIENTOS PRECIO ESTANCIA
CASTELLÓN MONTANEJOS MONTANEJOS Reumatológico Respiratorio 190 €
CASTELLÓN LA VILA VELLA VILLAVIEJA Reumatológico Respiratorio 182 €
VALENCIA COFRENTES COFRENTES Reumatológico Digestivo 209 €
VALENCIA CHULILLA CHULILLA Reumatológico Respiratorio 209 €
VALENCIA CALLES VERCHE Reumatológico Dermatológico 182-
VALENCIA REQUENA DEL CABRIEL
(ANTES FUENTE PODRIDA) Reumatológico Dermatológico 182 €
7508125584QFNAU III
BAREM
A) SITUACIÓ ECONÒMICA - Puntuació màxima 40 punts.
Es consideraran els ingressos mensuals declarats del sol·licitants i cònjuge o parella de fet (si és el cas).
Si la sol·licitud presentada correspon a un matrimoni o parella de fet, per al càlcul de la puntuació es dividiran la totalitat dels ingressos per 1,33.
La puntuació màxima que s'ha estimat per a esta variable és de 40 punts.
Trams d'ingressos mensuals en euros Puntuació
Fins a la pensió mínima de jubilació per a majors
de 65 anys, amb cònjuge a càrrec, inclusivament 40
Des de la pensió mínima a què es fa referència
en l'apartat anterior fins 600 35
De 600,01 a 750,00 30
De 750,01 a 900,00 25
De 900,01 a 1.050,00 20
De 1.050,01 a 1.200,00 15
De 1.200,01 a 1.350,00 10
De 1.350,01 a 1.500,00 5
Més de 1.500,01 0
B) EDAT - Puntuació màxima 10 punts
En esta variable es valora l'edat del sol·licitant, en coherència amb els principis que informen i justifiquen l'assistència a les persones majors de la tercera edat.
La valoració d'un punt per cada 2 anys en què se superen els 60 anys d'edat. La referència per a la valoració serà l'edat del sol·licitant el dia 31 de març de 2008, data en què finalitza el segon termini de presentació de sol·licituds i en què cal complir els requisits exigits per a participar en la convocatòria.
Quan la sol·licitud comprenga al matrimoni o parella de fet, a l'efecte de determinar-ne l'edat, s'obtindrà la mitjana aritmètica dels anys complits per cada un dels cònjuges i constituirà la xifra que resulte, arredonida per excés, l'edat que caldrà considerar en la valoració.
El límit màxim de puntuació per a esta variable serà de 10 punts.
Edat Puntuació
60 i 61 0
62 i 63 1
64 i 65 2
66 i 67 3
68 i 69 4
70 i 71 5
72 i 73 6
74 i75 7
76 i 77 8
78 i 79 9
80 i més 10
C) NO HAVER DISFRUTAT DE PLAÇA EN EL PROGRAMA EN ANYS ANTERIORS - Puntuació màxima 10 punts
Amb esta variable es pretén afavorir que accedisquen al programa nous sol·licitants.
Barem que cal aplicar:
- Sol·licitants que no van disfrutar
del programa en l'últim any 10
€ Sol·licitants que hagen disfrutat del programa 0
D) PER TINDRE LA CONDICIÓ LEGAL DE DISCAPACITAT - Puntuació màxima 20 punts.
Amb esta variable es pretén afavorir que participen en este programa, les persones que per la seua situació mèdica puguen obtindre majors beneficis del tractament termal.
Barem que cal aplicar:
- Sol·licitants amb una discapacitat
igual o superior al 65%. 20
€ Sol·licitants amb una discapacitat
igual o superior al 33% 10
€ Sol·licitant sense discapacitat 0
El límit màxim de puntuació per a esta variable serà de 20 punts.
E) UNIÓ DE SOL·lICITUDS
Per a unir una sol·licitud a una altra es tindrà en compte que ambdós sol·licituds reunixen els requisits exigits.
En este cas es considerarà com a sol·licitud principal la que obtinga una major puntuació.
En el cas que una de les dos sol·licituds no reunisca els requisits, no es tindrà en consideració la sol·licitud d'unió per a l'ordenació de beneficiaris.